Document ID: 32007R1416

KOMMISSIONENS FORORDNING (EF) Nr. 1416/2007
af 3. december 2007
om fastsættelsen af fristen for indgivelse af ansøgninger om støtte til privat oplagring inden for svinekødssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), særlig artikel 4, stk. 6, og
ud fra følgende betragtninger:
(1)
Den støtte til privat oplagring, der er ydet i henhold til Kommissionens forordning (EF) nr. 1267/2007 af 26. oktober 2007 om særlige betingelser for ydelse af støtte til privat oplagring inden for svinekødssektoren (2), har haft gunstige virkninger på svinekødsmarkedet, og der kan ventes en stabilisering af prisen på svinekød. Ydelsen af støtte til privat oplagring inden for svinekødssektoren bør derfor ophøre.
(2)
Forvaltningskomitéen for Svinekød har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
Fristen for indgivelse af ansøgninger om støtte til privat oplagring inden for svinekødssektoren fastsættes til den 4. december 2007.
Artikel 2
Denne forordning træder i kraft den 4. december 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. december 2007.

Labels: 3
17
6